ai4bharat/Pralekha huggingface dataset:
பிரதமர் அலுவலகம்
உத்தரப்பிரதேசத்தில் உள்ள ஜான்சிக்கு பிரதமர் நாளை பயணம்
உத்தரப்பிரதேசத்தின் பாதுகாப்பு தொழில் வழித்தடத்திற்கு பிரதமர் அடிக்கல் நாட்டுகிறார்
ஜான்சி-கைரார் இடையிலான 297 கிலோ மீட்டர் தூர மின்மயமாக்கப்பட்ட ரயில் பாதையை பிரதமர் தொடங்கி வைக்கிறார்
பஹாரி அணை நவீனப்படுத்தும் திட்டத்தை பிரதமர் நாட்டிற்கு அர்ப்பணிக்கிறார்
பண்டல்கண்ட் பகுதிக்கான உறுதி அளிக்கப்பட்ட குடிநீர் விநியோகத் திட்டத்திற்கு பிரதமர் அடிக்கல் நாட்டுகிறார்
பிரதமர் திரு. நரேந்திர மோடி, 15 பிப்ரவரி 2019 அன்று ஜான்சி செல்கிறார். ஜான்சியில், பல்வேறு வளர்ச்சித் திட்டங்களை தொடங்கி வைக்கும் பிரதமர், புதிய திட்டங்களுக்கு அடிக்கல் நாட்டுகிறார்.
உத்தரப்பிரதேச மாநிலம் ஜான்சியில் பாதுகாப்பு தொழில் வழித்தடத்திற்கு பிரதமர் அடிக்கல் நாட்ட உள்ளார். பாதுகாப்பு தளவாட உற்பத்தியில் இந்தியா தற்சார்பு அடையும் வகையில், நாட்டின் 2 இடங்களில் பாதுகாப்பு தொழில் வழித்தடத்தை ஏற்படுத்த மத்திய அரசு முடிவு செய்துள்ளது. இதில் ஒன்று தமிழ்நாட்டிலும், மற்றொன்று உத்தரப்பிரதேசத்திலும் அமைய உள்ளன. உத்தரப்பிரதேசத்தில், பாதுகாப்பு தொழில் வழித்தடம் அமைய உள்ள 6 மையங்களில் ஜான்சியும் ஒன்று. 2018 பிப்ரவரியில் நடைபெற்ற உத்தரப்பிரதேச முதலீட்டாளர்கள் மாநாட்டில் பேசிய பிரதமர், உத்தரப்பிரதேசத்தின் பண்டல்கண்ட் பகுதியில் இது போன்ற ஒரு தொழில் வழித்தடம் அமைக்கப்படும் என பிரதமர் அறிவித்திருந்தார்.
ஜான்சி-கைரார் இடையிலான 297 கிலோ மீட்டர் தூர மின்மயமாக்கப்பட்ட ரயில் பாதையை பிரதமர் தொடங்கி வைக்க உள்ளார். இந்த ரயில்பாதை மின்மயமாக்கப்பட்டதன் மூலம், ரயில்கள் வேகமாக செல்வதற்கும், கார்பன் வெளியேற்றத்தை குறைக்கவும், நீடித்த சுற்றுச்சூழலுக்கும் உகந்ததாகவும் அமையும்.
அத்துடன் மேற்கு உத்தரப்பிரதேசத்தில் தடையற்ற மின்சார விநியோகத்தை உறுதி செய்வதற்கான மேற்கு-வடக்குப் பகுதிகளுக்கு இடையிலான மின்சார பகிர்மானத்தை வலுப்படுத்தும் திட்டத்தையும் அவர் நாட்டிற்கு அர்ப்பணிக்க உள்ளார்.
பஹாரி அணை நவீனப்படுத்தும் திட்டத்தையும் பிரதமர் தொடங்கி வைக்க உள்ளார். பஹாரி அணை, ஜான்சி மாவட்டத்தில் தாசன் ஆற்றின் குறுக்கே அமைந்துள்ள நீர்த்தேக்கமாகும்.
அனைவருக்கும் குடிநீர் வழங்குவது என்ற மத்திய அரசின் தொலைநோக்குத் திட்டத்தின் அடிப்படையில், பண்டல்கண்ட் பகுதியில் உள்ள கிராமங்களுக்கு குழாய் மூலம் குடிநீர் வழங்கும் திட்டத்திற்கும் பிரதமர் அடிக்கல் நாட்ட உள்ளார். வறட்சிக்கு இலக்காகும் பண்டல்கண்ட் பகுதியில் குடிநீர் விநியோகத்தை உறுதி செய்வதற்கு இத்திட்டம் மிகவும் அவசியமானதாகும். அம்ருத் திட்டத்தின் கீழ் ஜான்சி நகர குடிநீர் திட்டத்தின் 2-ம் கட்டத்திற்கும் பிரதமர் அடிக்கல் நாட்ட உள்ளார்.
ஜான்சியில் ரயில் பெட்டி புதுப்பிக்கும் பணிமனைக்கும் பிரதமர் அடிக்கல் நாட்ட உள்ளார். பண்டல்கண்ட் பகுதியில் புதிய வேலைவாய்ப்புகளை உருவாக்க இந்த பணிமனை உதவிகரமாக இருக்கும்.
ஜான்சி - மாணிக்பூர் மற்றும் பீம்சென் – கைரார் இடையிலான 425 கிலோ மீட்டர் தூர இரட்டை ரயில்பாதை திட்டத்திற்கும் பிரதமர் அடிக்கல் நாட்ட உள்ளார். இந்த திட்டம் ரயில் போக்குவரத்தை எளிதாக்குவதோடு மட்டுமின்றி, பண்டல்கண்ட் பகுதியின் ஒட்டு மொத்த வளர்ச்சிக்கும் உதவிகரமாக இருக்கும்.
இதற்கு முன் உத்தரப்பிரதேசத்தில் உள்ள பிருந்தாவனம் மற்றும் வாரணாசிக்கு சென்ற பிரதமர் திரு. நரேந்திர மோடி, முறையே, பள்ளிக்கூடங்களுக்கு செல்லும் ஏழைக் குழந்தைகளுக்கான 300 கோடியாவது மதிய உணவை வழங்கியதுடன், வெளிநாடுவாழ் இந்தியர் மாநாட்டிலும் பங்கேற்றார்.
நிலக்கரி அமைச்சகம்
சொந்த சுரங்கங்களில் இருந்து 50% நிலக்கரி விற்பனைக்கான விதிகளை நிலக்கரி அமைச்சகம் அறிவிப்பு
ஒரு நிதியாண்டில் உற்பத்தி செய்யப்படும் மொத்த நிலக்கரி அல்லது பழுப்பு நிலக்கரியில் 50 சதவிகிதம் வரை சொந்த சுரங்கத்தின் குத்தகைதாரர் விற்பனை செய்ய அனுமதிக்கும் நோக்கில் கனிம சலுகை விதிகள் 1960-ஐ நிலக்கரி அமைச்சகம் திருத்தியுள்ளது. கூடுதல் கட்டணம் வழங்கப்படும் போது, சுரங்கத்தால் இணைக்கப்பட்டுள்ள ஆலையின் தேவையை பூர்த்தி செய்த பின்னர் விதிமுறைகளுக்கு உட்பட்டு இந்த விற்பனையை மேற்கொள்ளலாம்.
இந்த ஆண்டின் தொடக்கத்தில், சுரங்கங்கள் மற்றும் தாதுக்கள்  திருத்தச் சட்டம் இதற்காக திருத்தப்பட்டது. தனியார் மற்றும் பொதுத்துறையின் சொந்த சுரங்கங்களுக்கு இது பொருந்தும்.
நிலக்கரி மற்றும் பழுப்பு நிலக்கரி தொகுதிகளின் சுரங்கத் திறன்களை அதிக அளவில் பயன்படுத்துவதன் வாயிலாக சந்தையில் கூடுதல் நிலக்கரி கிடைப்பதற்கு இந்த திருத்தம் வழி வகுத்துள்ளது, கூடுதல் நிலக்கரி கிடைப்பதால் மின் உற்பத்தி நிலையங்கள் மீதான அழுத்தம் குறையும் மற்றும் நிலக்கரி இறக்குமதிக்கு மாற்றாகவும் இது இருக்கும்.
சுரங்கத்தால் இணைக்கப்பட்டுள்ள ஆலையின் தேவையை பூர்த்தி செய்த பின்னரே நிலக்கரி அல்லது பழுப்பு நிலக்கரி விற்பனையை மேற்கொள்ளலாம் என்பதால், உற்பத்தியை அதிகரிக்கவும் இந்த நடவடிக்கை ஊக்கமளிக்கும். மேலும், கூடுதல் தொகை, ராயல்டி உள்ளிட்டவற்றால் மாநில அரசுகளின் வருவாயும் அதிகரிக்கும்.
ஒரு வருடத்திற்கு 500 மில்லியனுக்கும் அதிகமான உச்ச திறன் கொண்ட 100-க்கும் மேற்பட்ட நிலக்கரி, பழுப்பு நிலக்கரி தொகுதிகள், மற்றும் நிலக்கரி, பழுப்பு நிலக்கரி சுரங்கங்கள் அமைந்துள்ள மாநிலங்களுக்கு இந்த நடவடிக்கை நன்மை பயக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761144
-----
(Visitor Counter : 234
பிரதமர் அலுவலகம்
பிரதமர் திரு மோடி மற்றும் இத்தாலி பிரதமருக்கிடையேயான இருதரப்பு மெய்நிகர் மாநாட்டில் இரு தலைவர்களும் விரிவான ஆலோசனை நடத்தினர்
பிரதமர் திரு நரேந்திர மோடி மற்றும் இத்தாலி பிரதமர் பேராசிரியர் கியுசெப் கோன்டே ஆகியோருக்கிடையே இருதரப்பு மெய்நிகர் மாநாடு 2020 நவம்பர் ஆறு அன்று நடைபெற்றது.
பேராசிரியர் கியுசெப் கோன்டே 2018-ஆம் ஆண்டு இந்தியாவுக்கு வருகை தந்ததை நினைவுகூர்ந்த திரு மோடி, இந்தியா-இத்தாலிக்கு இடையேயான உறவு சமீபகாலங்களில் வேகமாக வலுவடைந்திருப்பதை சுட்டிக்காட்டினார். நிலைமை சீரானவுடன் இத்தாலிக்கு வருகை புரியுமாறு பிரதமர் மோடிக்கு பிரதமர் பேராசிரியர் கோன்டே அழைப்பு விடுத்தார்.
இருதரப்பு உறவுகளுக்கான கட்டமைப்பை விரிவாக ஆய்வு செய்வதற்கான வாய்ப்பை இந்த மாநாடு இரு தலைவர்களுக்கும் வழங்கியது. கொவிட்-19 உட்பட பொதுவான உலக சவால்களை எதிர்த்துப் போராடுவதில் வலுவான ஒத்துழைப்புக்கான உறுதியை தலைவர்கள் உறுதிப்படுத்தினர்.
அரசியல், பொருளாதாரம், அறிவியல் மற்றும் தொழில்நுட்பம், விண்வெளி மற்றும் ராணுவ ஒத்துழைப்பு உள்ளிட்ட விரிவான விஷயங்களை தலைவர்கள் விவாதித்தனர். குறிப்பாக ஜி-20 உள்ளிட்ட பிராந்திய மற்றும் சர்வதேச தளங்களில் நெருங்கி பணிபுரிவது என இருதரப்பும் ஒத்துக்கொண்டன. டிசம்பர் 2021-இல் இத்தாலியும், 2022-இல் இந்தியாவும் ஜி-20 தலைமைப் பொறுப்பை ஏற்பார்கள். டிசம்பர் 2020-இல் இருந்து இந்தியா மற்றும் இத்தாலி ஆகிய நாடுகள் இணைந்து ஜி-20 நிர்வாக அமைப்பில் இருப்பார்கள். ஒப்புதல் நடவடிக்கை முடிந்தவுடன் சர்வதேச சூரியசக்தி கூட்டணியில் இணைய இத்தாலி முடிவெடுத்திருப்பதை இந்தியா வரவேற்றது.
மாநாடு நிறைவடைவதை குறிக்கும் விதமாக எரிசக்தி, மீன்வளம், கப்பல் கட்டுதல், வடிவமைப்பு உள்ளிட்ட பல்வேறு துறைகளில் 15 புரிந்துணர்வு ஒப்பந்தங்கள்/ஒப்பந்தங்கள் கையெழுத்திடப்பட்டன.
மத்திய அமைச்சரவை
இந்தியா மற்றும் வங்காளதேசம் இடையே கடல்சார் மற்றும் மரபு வழிதடத்தில் பயணிகள் சொகுசு கப்பல் சேவைகளுக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை, இருநாடுகளுக்கிடையே மக்கள் மற்றும் சுற்றுலா பயணிகளின் நிரந்தர நீர்வழி போக்குவரத்தை துவங்குவதற்கு இந்தியா மற்றும் வங்காளதேசம் இடையேயான கடல்சார் மற்றும் மரபு வழிதடத்தில் பயணிகள் சொகுசு கப்பல் சேவைகளுக்கான புரிந்துணர்வு ஒப்பந்தத்திற்கு ஒப்புதல் அளித்தது.
இந்த புரிந்துணர்வு உடன்படிக்கையை செயல்படுத்துவதன் மூலம், பொருளாதாரம், சமூகம் மற்றும் கலாச்சார முன்னேற்றத்திற்கான இரு நாடுகளுக்கிடையே மக்களுடன் மக்களுக்கான தொடர்பு மற்றும் கூட்டுறவையும் அதிகரிக்கச் செய்யும். மேலும் இந்த ஒப்பந்தம், இந்தியா மற்றும் வங்காளதேச நாட்டு மக்களுக்கு வேலைவாய்ப்புக்களை உருவாக்கும்.
விவசாயத்துறை அமைச்சகம்
2020-21-ம் ஆண்டில் 305.44 மில்லியன் டன் உணவு தானியங்கள் நாட்டில் விளைவிக்கப்படும் என்று மதிப்பிடப்பட்டுள்ளது
2020-21-ம் ஆண்டுக்கான முக்கிய வேளாண் பயிர்களின் மூன்றாவது முன்கூட்டிய மதிப்பீடுகளை வேளாண், கூட்டுறவு மற்றும் விவசாயிகள் நலத்துறை வெளியிட்டுள்ளது.
உணவு தானியங்களின் மொத்த விளைச்சல் சாதனை அளவாக 305.44 மில்லியன் டன்களாக இருக்கும் என மதிப்பிடப்பட்டுள்ளது. இது குறித்து பேசிய மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர், “இந்த நேர்மறை அறிகுறி நமது விவசாய சகோதர, சகோதரிகளின் ஓய்வற்ற உழைப்பின் பலன்களாகும்,” என்றார்.
மேலும் கருத்து தெரிவித்த அவர், வேளாண் விஞ்ஞானிகளின் பங்களிப்பு, இந்திய அரசின் கொள்கைகள் மற்றும் மாநில அரசுகளின் ஒருங்கிணைப்பும், ஒத்துழைப்பும் இதற்கு காரணமாக அமைந்துள்ளதாக கூறினார்.
பிரதமர் திரு நரேந்திர மோடியின் கவனம் வேளாண் துறையின் வளர்ச்சியின் மீதிருப்பதாக அமைச்சர் கூறினார்.
-----
(Visitor Counter : 219
குடியரசுத் தலைவர் செயலகம்
ஓணம் பண்டிகையை முன்னிட்டு குடியரசுத் தலைவர் வாழ்த்து
ஓணம் பண்டிகையை முன்னிட்டு குடியரசுத் தலைவர் திரு ராம் நாத் கோவிந்த் விடுத்துள்ள வாழ்த்துச் செய்தியில் : "ஓணம் திருநாளை முன்னிட்டு நாட்டின் சக குடிமக்களுக்கு, குறிப்பாக கேரள மாநில சகோதர சகோதரிகளுக்கு எனது நெஞ்சார்ந்த வாழ்த்துக்களைத் தெரிவித்துக் கொள்கிறேன்.
ஓணம் பண்டிகை நமது வளமான பாரம்பரியத்தின் சின்னம். இயற்கையின் புதிய பயிர் அறுவடையாகி வந்துசேரும் தருணத்தில் இப்பண்டிகை இயற்கை அன்னைக்கு நன்றி தெரிவிப்பதாக அமைகிறது.
கோவிட்-19 பெருந்தொற்றுத் தருணத்தில் பண்டிகைகளைக் கொண்டாடும்போது சமுதாயத்தின் நலிந்த பிரிவினரை நாம் கவனித்துக் கொள்ள வேண்டும், நமது குடும்பத்தினரையும் பொதுவாக சமுதாயத்தின் அனைவரையும் பாதுகாக்கப் போதுமான நடவடிக்கைகளை மேற்கொள்ள வேண்டும். இந்தத் திருவிழா, நமது நாட்டில் கூட்டுறவையும், சகோதரத்துவ உணர்வையும் வலுப்படுத்தவும் இயற்கை அன்னையுடன் நல்லிணக்கத்துடன் வாழ்ந்து வளம் சேர்க்கவும் உதவட்டும் " எனக் குறிப்பிட்டுள்ளார்.
உள்துறை அமைச்சகம்
குவைத் மன்னர் மேன்மைமிகு ஷேக் சபாஹ் அல்-அகமது அல்-ஜபெர் அல்-சபாஹ்வின் மறைவையொட்டி அவருக்கு மரியாதை செலுத்தும் விதமாக நாளை அன்று ஒரு நாள் துக்கம்
குவைத் மன்னர் மேன்மைமிகு ஷேக் சபாஹ் அல்-அகமது அல்-ஜபெர் அல்-சபாஹ் 2020 செப்டம்பர் 29 அன்று மறைந்தார். மறைந்த அரசருக்கு மரியாதை செலுத்தும் விதமாக நாளை ஒரு நாள் துக்கத்தை நாடு முழுவதும் அனுஷ்டிக்க இந்திய அரசு முடிவெடுத்துள்ளது.
தேசிய கொடி வழக்கமாக பறக்கும் நாடு முழுவதுமுள்ள அனைத்து கட்டிடங்களிலும் அன்று அது அரை கம்பத்தில் பறக்கும். அன்றைய தினம் எந்த அரசு நிகழ்ச்சியும் நடைபெறாது.
உள்துறை அமைச்சகம்
குற்றவியல் சட்டங்களில் ஒருங்கிணைந்த திருத்தங்களுக்கான நடைமுறையை மத்திய அரசு தொடங்கியுள்ளது
நாட்டின் குற்றவியல் நீதிமுறையை விரிவாக ஆய்வு செய்வது தேவை என மத்திய உள்துறை தொடர்பான நாடாளுமன்ற நிலைக்குழு அதன் 146-வது அறிக்கையில் பரிந்துரை செய்துள்ளது. இதேபோன்ற பரிந்துரையை நாடாளுமன்ற நிலைக்குழுவின் 111-வது, 128-வது அறிக்கைகளும் அளித்துள்ளன. இவற்றைக் கருத்தில் கொண்டு மக்களை மையப்படுத்திய சட்டக்கட்டமைப்பை உருவாக்கவும், அனைவருக்கும் நியாயமான, விரைவான நீதி கிடைக்கச் செய்வதற்கும் நாட்டின் குற்றவியல் சட்டங்களில் ஒருங்கிணைந்த மாற்றங்களை செய்யவேண்டியுள்ளது. இதன் அடிப்படையில், பங்குதாரர்கள் அனைவருடனும் கலந்தாலோசித்து இந்தியத் தண்டனைச் சட்டம், 1860, குற்றவியல் நடைமுறைச் சட்டம், 1973, இந்திய சாட்சியச் சட்டம், 1872 போன்ற குற்றவியல் சட்டங்களில் ஒருங்கிணைந்த திருத்தங்களைக் கொண்டுவரும் நடைமுறையை அரசு தொடங்கியுள்ளது.
குற்றவியல் சட்டங்களில் சீர்திருத்தங்கள் பற்றி ஆலோசனை கூறுவதற்கு தில்லியில் உள்ள தேசிய சட்டப் பல்கலைக்கழகத்தின் துணைவேந்தர் தலைமையில் குழு ஒன்று அமைக்கப்பட்டுள்ளது. மாநிலங்களின் ஆளுநர்கள், முதலமைச்சர்கள், யூனியன் பிரதேசங்களின் துணைநிலை ஆளுநர்கள், நிர்வாக அதிகாரிகள், உச்சநீதிமன்ற தலைமை நீதிபதி, பல்வேறு உயர்நீதிமன்றங்களின் தலைமை நீதிபதிகள், இந்திய பார்கவுன்சில், மாநிலங்களின் பார்கவுன்சில், சட்டப் பல்கலைக்கழகங்கள், நாடாளுமன்றத்தின் அனைத்து உறுப்பினர்கள் ஆகியோரிடம் இந்தத் திருத்தங்கள் தொடர்பாக ஆலோசனைகளை உள்துறை அமைச்சகம் கோரியுள்ளது.
மத்திய உள்துறை இணையமைச்சர் திரு அஜய் குமார் மிஸ்ரா இன்று மக்களவையில் எழுத்துப்பூர்வமாக அளித்த பதிலில் இதனைத் தெரிவித்தார்.
பிரதமர் அலுவலகம்
ஜி-20 தலைவர்களின் 15-வது உச்சி மாநாடு 
சவுதி அரேபியா பேரரசின் இரண்டு புனித மசூதிகளின் பாதுகாவலரான மேன்மை பொருந்திய அரசர் சல்மான் பின் அப்துல் அசிஸ் அல் சவுத் அழைப்பின் பேரில், பிரதமர் திரு நரேந்திர மோடி ஜி20 நாடுகளின் 15வது உச்சி மாநாட்டில் பங்கேற்பார். 21- 22 நவம்பர் 2020 தேதிகளில், சவுதி அரேபியா அரசு தலைமையில் நடைபெறவுள்ள இந்த மெய்நிகர் மாநாட்டின் கருப்பொருள் "இருபத்தோராம் நூற்றாண்டில் அனைவருக்கும் உள்ள வாய்ப்புகளை உணர்தல்" என்பதாகும்.
நடைபெறவுள்ள இந்த உச்சி மாநாடு, இந்த ஆண்டு, ஜி-20 தலைவர்களின் இரண்டாவது சந்திப்பாகும். பிரதமருக்கும், சவுதி அரேபிய பட்டத்து இளவரசருக்குமிடையே நடைபெற்ற தொலைபேசி உரையாடலையடுத்து கடந்த மார்ச் 2020ல், ஜி-20 தலைவர்களுக்கான அசாதாரண உச்சி மாநாடு நடைபெற்றது. அந்த மாநாட்டில் ஜி-20 நாடுகள் கோவிட் 19 பெருந்தொற்று பரவாமல் தடுக்கவும், அது தொடர்பாக, உலக அளவிலான, ஒருங்கிணைந்த நடவடிக்கை எடுக்கவும், உரிய காலத்தில் தலைவர்களிடையே புரிந்துணர்வு ஏற்பட்டது.
கோவிட் 19 பெருந்தொற்றிலிருந்து மீண்டெழ, தொடர்ந்து உறுதியுடன் பாடுபடுவது உட்பட பல்வேறு விஷயங்கள் குறித்து வரவிருக்கும் ஜி-20 உச்சி மாநாட்டில் விவாதிக்கப்படும். இந்த ஜி20 உச்சி மாநாட்டின் போது பெருந்தொற்றை எதிர்கொள்வதற்கான தயார் நிலை; வேலைவாய்ப்புகளை மீண்டும் ஏற்படுத்துவதற்கான வழிமுறைகள் ஆகியவை குறித்தும் தலைவர்கள் விவாதிப்பார்கள். அனைவரையும் உள்ளடக்கிய, தொடர்ந்த, உறுதியான எதிர்காலத்தை உருவாக்குவது குறித்த தங்களது தொலைநோக்கு பார்வையையும் தலைவர்கள் பகிர்ந்து கொள்வார்கள்.
ஜி-20 அமைப்பிற்கு 1 டிசம்பர் 2020 அன்று இத்தாலி தலைமை பொறுப்பேற்கும் போது, ஜி 20 டிராய்கா எனப்படும் ஜி-20 அமைப்பின் மூன்று நாட்டு கூட்டணியில் இந்தியாவும், சவுதி அரேபியாவும் இடம் பெறவுள்ளன.
------
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 38.76 கோடி கொவிட் தடுப்பூசி டோஸ்கள் போடப்பட்டுள்ளன.
நாடு முழுவதும், இதுவரை 3,01,04,720 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.28 ஆக அதிகரித்துள்ளது.
கடந்த 24 மணி நேரத்தில் 41,000 தொற்றாளர்கள் குணமடைந்துள்ளனர்.
கடந்த 24 மணி நேரத்தில், 38,792 புதிய பாதிப்புகள் இந்தியாவில் பதிவாகி உள்ளன.
தற்போது இந்தியாவில் கொரோனா தொற்றுக்காக 4,29,946 பேர் சிகிச்சை பெற்று வருகின்றனர்.
இது மொத்த தொற்றாளர்களின் எண்ணிக்கையில் 1.39% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.25%ஆக உள்ளது.
தினசரி தொற்று விகிதம் தொடர்ந்து 23 நாட்களாக 3 சதவீதத்திற்கும் குறைவாக 2.10% ஆக பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 43.59 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735272
விவசாயத்துறை அமைச்சகம்
ரபி பருவ பயிர்களை சுமுகமான முறையில் அறுவடை செய்யவும், கோடைகால பயிர்களை விதைக்கவும் வேளாண் ஒத்துழைப்பு மற்றும் விவசாயிகள் நலத்துறை மேற்கொண்டுள்ள நடவடிக்கை
கோவிட் 19 தொற்று பரவாமல் தடுக்க விதிக்கப்பட்டுள்ள பொது முடக்கத்தின்போது, விவசாயிகள் பாதிக்கப்படக்கூடாது என்பதை உறுதிப்படுத்தும் வகையில். ரபி பருவ பயிர்களை சுமுகமாக அறுவடை செய்வதற்காகவும், கோடை காலப் பயிர்களை விதைப்பதற்கும், இந்திய அரசின் வேளாண் ஒத்துழைப்பு மற்றும் விவசாயிகள் நலத் துறை, பல்வேறு நடவடிக்கைகளை எடுத்து வருகிறது.
இழப்பீடு கோரி வந்துள்ள விண்ணப்பங்களைப் பரிசீலிப்பது; ரபி 2019 20 பயிர்களுக்கான நடவடிக்கைகளின் தற்போதைய நிலையைப் பரிசீலிப்பது; பயிர் இழப்பு ஆய்வுகளை மேற்கொள்வது; ஸ்மார்ட் சாம்ப்ளிங் தொழில்நுட்பத்தை நடைமுறைப்படுத்துவது, ஆகியவை குறித்து, அனைத்து மாநிலங்கள் மற்றும் காப்பீடு நிறுவனங்களுடன் காணொளி காட்சி மூலம் மாநாடு நடத்தப்பட்டது.
தோட்டக்கலைப் பயிர்களுக்கு ஆதரவளிப்பதற்காக, தோட்டக்கலை விளைபொருட்களின் போக்குவரத்து சுமுகமாக நடைபெறுவதற்காகவும், அனைத்து பிரச்சினைகளையும் தீர்ப்பதற்காகவும், பயிரிடுபவர்கள், கொள்முதல் செய்பவர்கள், மொத்த வியாபாரிகள், மண்டிகள், மாநில தோட்டக்கலை துறைகள் ஆகியவற்றுடன் தேவையான ஒருங்கிணைப்பு நடவடிக்கைகள் மேற்கொள்ளப்பட்டு வருகின்றன.
பொது முடக்கக் காலத்தின்போது 21 இடங்களில் ‘கிசான் கால் சென்டர்’ எனப்படும் விவசாய தொலைத் தகவல் தொடர்பு மையங்கள் இயங்கி வருகின்றன. இம்மையங்களுக்கு வரும் அழைப்புகள், விவசாய தொலைபேசி ஆலோசகர்களின், தனிப்பட்ட அலைபேசி எண்களுக்கு அனுப்பி வைக்கப்படுகின்றன. தற்போது, இந்த ஆலோசகர்கள் தங்கள் இல்லங்களிலிருந்தே பணியாற்றுகின்றனர். 454 இருக்கைகள் கொண்ட இந்த விவசாய தொலைத்தகவல் தொடர்பு மையம், தினமும் காலை 6 மணி முதல் இரவு 10 மணி வரை செயல்படுகின்றன. நாளொன்றுக்கு 15 ஆயிரம் முதல் 20 ஆயிரம் அழைப்புகள் வரை வந்து கொண்டிருக்கின்றன
இளைஞர் நலன் மற்றும் விளையாட்டு அமைச்சகம்
ஆண்கள் ஹாக்கி அணிக்கு கடந்த 5 ஆண்டுகளில் ரூ.65 கோடி செலவழித்துள்ளது மத்திய அரசு
நாடாளுமன்றத்தின் மாநிலங்களவையில், கேள்வி ஒன்றுக்கு மத்திய இளைஞர் விவகாரம் மற்றும் விளையாட்டுத்துறை அமைச்சர் திரு. அனுராக் தாகூர் இன்று எழுத்துப்பூர்வமாக பதில் அளித்தார். அதில் கூறியிருப்பதாவது:
ஆண்கள் சீனியர் ஹாக்கி அணிக்கு கடந்த 5 ஆண்டுகளில் ரூ.45.05 கோடியும், ஜூனியர் ஹாக்கி அணிக்கு ரூ.20.23 கோடியை மத்திய அரசு செலவு செய்துள்ளது. பயிற்சி முகாம்கள், வெளிநாட்டு மற்றும் உள்நாட்டு போட்டிகள், பயிற்சியாளர்களின் ஊதியம் மற்றும் உபகரணங்கள் வாங்க இந்த தொகை செலவிடப்பட்டுள்ளது.
மேலும் ஹாக்கி விளையாட்டுக்காக கேலோ இந்தியா திட்டத்தின் கீழ், கடந்த 2016ம் ஆண்டிலிருந்து ரூ.103.98 கோடி செலவில் 20 கட்டமைப்பு திட்டங்களுக்கு ஒப்புதல் வழங்கப்பட்டுள்ளன. https://pib.gov.in/PressReleasePage.aspx?PRID=1777302
(Visitor Counter : 175
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சலின் தற்போதைய நிலவரம்
2021 ஜனவரி 27 வரை, ஒன்பது மாநிலங்களில்  உள்ள பண்ணை பறவைகளிலும்,12 மாநிலங்களில்  காகம்/இடம்பெயர்ந்த/காட்டு பறவைகளிலும் பறவை காய்ச்சல் பாதிப்புகள் கண்டறியப்பட்டுள்ளன.
மகாராஷ்டிராவின் நந்தத், சோலாப்பூர், புனே அகமதுநகர், புல்தானா, அகோலா, நாசிக், ஹிங்கோலி ஆகிய மாவட்டங்களிலும், குஜராத்தின் பாவ்நகர் மாவட்டத்திலும், சத்திஸ்கரின் தம்தாரி மாவட்டத்திலும் பண்ணை பறவைகளில் பறவை காய்ச்சல் பாதிப்புகள் கண்டறியப்பட்டன.
உத்தராகண்ட் , ஜுனாகட் மாவட்டத்தின்  டிட்டர் ஆகிய பகுதிகளில் காகங்களிலும், பீடின்  மயிலிலும் பறவை காய்ச்சல் நோய் பாதிப்பு உறுதி செய்யப்பட்டுள்ளது.
மகாராஷ்டிரா, மத்திய பிரதேசம், சத்திஸ்கர், பஞ்சாப், உத்தரப் பிரதேசம், குஜராத்தில் உள்ள பாதிக்கப்பட்ட பகுதிகளில் கட்டுப்பாடு மற்றும் தடுப்பு நடவடிக்கைகள் மேற்கொள்ளப்பட்டு வருகின்றன. பண்ணைப் பறவைகள் தவிர இதர பறவை இனங்கள் பாதிக்கப்பட்டுள்ள பகுதிகளிலும் கண்காணிப்புப் பணிகள் தொடர்ந்து நடைபெறுகின்றன.
பண்ணைப் பறவைகள், முட்டைகள், பறவை தீவனம் போன்றவற்றின் இழப்பால் பாதிக்கப்பட்ட விவசாயிகளுக்கு செயல் திட்டத்தின்படி மாநில அரசுகள் நிவாரணம் வழங்கிவருகின்றன. இந்திய அரசின் மத்திய கால்நடை, பால்வளத்துறை, 50:50 என்ற பங்கு விகிதத்தில் மாநிலங்கள்/ யூனியன் பிரதேசங்களுக்கு நிதி உதவியை வழங்கி வருகின்றது.
பறவை காய்ச்சல் 2021-ன் தயார்நிலை, கட்டுப்பாடு மற்றும் தடுப்புக்கான திருத்தப்பட்ட செயல்திட்டத்தின்படி தாங்கள் எடுத்து வரும் நடவடிக்கைகள் குறித்து அனைத்து மாநிலங்கள்/யூனியன் பிரதேசங்களும் தினமும் தகவல்களை வழங்கி வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1692661
அறிவியல் மற்றும் தொழில்நுட்பத்துறை
அறிவியல், தொழில்நுட்பம், புதுமைக் கண்டுபிடிப்பு மற்றும் புத்தொழில் நிறுவனங்கள் தொடர்பான இந்தியாவின் சர்வதேச ஒத்துழைப்புகளை சந்திரயான் -3 அதிகரிக்கும் - மத்திய விண்வெளித் துறை இணை அமைச்சர் டாக்டர் ஜிதேந்திர சிங்
சந்திரயான் -3 விண்கலம் விண்வெளித்துறையில் இந்தியாவின் சர்வதேச ஒத்துழைப்புகளை அதிகரிக்கும் என்று மத்திய விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார். குறிப்பாக அறிவியல், தொழில்நுட்பம், புதுமைக் கண்டுபிடிப்பு மற்றும் புத்தொழில் நிறுவனங்கள்  தொடர்பான துறைகளில் சர்வதேச ஒத்துழைப்பு மேலும் அதிகரிக்கும் என்று அவர் தெரிவித்தார்.
திரு ஜிதேந்திர சிங்கும் இந்தியாவுக்கான அமெரிக்கத் தூதர் திரு எரிக் கார்செட்டியும் இணைந்து "சிக்கலான மற்றும் வளர்ந்து வரும் தொழில்நுட்பம்: குவாண்டம் தொழில்நுட்பங்கள் மற்றும் வாழ்க்கையை மாற்றி அமைக்கும் செயற்கை நுண்ணறிவு" என்ற தலைப்பிலான கூட்டு இயக்கத்தைத் தொடங்கி வைத்தனர். இந்திய- அமெரிக்க அறிவியல் மற்றும் தொழில்நுட்ப மன்றம்  மற்றும் அமெரிக்க இந்திய தொழில்நுட்ப மன்ற அறக்கட்டளைச் செயலகம்  இணைந்து இந்த திட்டத்தை வடிவமைத்துள்ளன.
இந்தத் திட்ட அழைப்பு ஆகஸ்ட் 31, 2023 வரை அமலில் இருக்கும். இந்திய-அமெரிக்க கூட்டு முன்முயற்சிகளுக்கு இதில் ஊக்கமளிக்கப்படும். இதில் வணிக ரீதியாக சாத்தியமான மற்றும் சமூக ரீதியான தொழில்நுட்ப கண்டுபிடிப்புகள் மற்றும் தொழில் முனைவோர் முன்மொழிவுகள் ஊக்குவிக்கப்படும்.
நிகழ்ச்சியில் பேசிய அமைச்சர் திரு ஜிதேந்திர சிங், விண்வெளிக்கு மனிதப் பயணம் மேற்கொள்வதில் ஒத்துழைப்புக்கான உத்திசார் கட்டமைப்பை அமெரிக்காவின் நாசாவும் இந்தியாவின் இஸ்ரோவும் இணைந்து உருவாக்கி வருவதாகக் கூறினார். பிரதமர் திரு நரேந்திர மோடியின் சமீபத்திய அமெரிக்கப் பயணத்தின் போது இந்தியா, ஆர்ட்டெமிஸ் ஒப்பந்தத்தில் கையெழுத்திட்டதை அவர் சுட்டிக் காட்டினார்.
இருதரப்பிலும் ஒரு புதிய அத்தியாயத்தை பிரதமர் திரு நரேந்திர மோடியின் அமெரிக்கப் பயணம் உருவாக்கி இருப்பதாகவும் டாக்டர் ஜிதேந்திர சிங் கூறினார். செயற்கை நுண்ணறிவு  மற்றும் குவாண்டம் தொழில்நுட்பங்களில் கூட்டு செயல்பாடு மற்றும் வணிகமயமாக்கலுக்காக அமெரிக்க-இந்திய அறிவியல் மற்றும் தொழில்நுட்ப அறக்கட்டளை நிதியத்தின்  கீழ் 20 லட்சம் டாலர் மானியத் திட்டம் தொடங்கப்படுவதை பிரதமர் திரு நரேந்திர மோடியும் அமெரிக்க அதிபர் திரு ஜோ பைடனும் வரவேற்றுள்ளதை அமைச்சர் குறிப்பிட்டார்.
குவாண்டம் தொழில்நுட்பத்தில் துடிப்பான மற்றும் புதுமையான அமைப்பை உருவாக்கும் நோக்கத்துடன் தேசிய குவாண்டம் இயக்கத்துக்கு  இந்தியா அண்மையில் ஒப்புதல் அளித்துள்ளது என்று டாக்டர் ஜிதேந்திர சிங் தெரிவித்தார். உலகின் மிக முக்கியமான சவால்களை எதிர்கொள்ளும் திறனை செயற்கை நுண்ணறிவுத் தொழில்நுட்பம் கொண்டுள்ளதுடன் பொருளாதார வளர்ச்சிக்கு மிகப்பெரிய வாய்ப்புகளை வழங்குகிறது என்று அவர் மேலும் கூறினார்.
செயற்கை நுண்ணறிவு மற்றும் குவாண்டம் தொழில்நுட்பத்தில் மேற்கொள்ளப்படும் முதலீடுகள் நமது அன்றாட வாழ்க்கையில் முன்னேற்றங்களுக்கு வழிவகுக்கும் என்றும் திரு ஜிதேந்திர சிங் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1938967
நிதி அமைச்சகம்
உலகளாவிய வளர்ச்சி மீண்டும் வேகம் பெற கூட்டு நடவடிக்கையை ஜி20 அமைப்பு உறுதி செய்ய வேண்டும் என்று நிதியமைச்சர் மீண்டும் வலியுறுத்தியுள்ளார்
அமெரிக்க தலைநகர் வாஷிங்டனில் நேற்று நடைபெற்ற ஜி20 மற்றும் பிரிக்ஸ் நாடுகளின் நிதியமைச்சர்கள் மற்றும் மத்திய வங்கி ஆளுநர்களின் கூட்டத்தில் மத்திய நிதியமைச்சர் திருமதி நிர்மலா சீதாராமன் தலைமையிலான இந்தியக் குழு கலந்து கொண்டது. நிதியமைச்சர் தலைமையிலான இந்தக் குழு வாஷிங்டனில் நடைபெற்று வரும் சர்வதேச செலாவணி நிதியம் மற்றும் உலக வங்கியின் வருடாந்திர கூட்டத்திலும் பங்கேற்றது.
ஜி20 நாடுகளின் நிதியமைச்சர்கள் மற்றும் மத்திய வங்கி ஆளுநர்கள் கூட்டத்தில், உலகப் பொருளாதாரம் தற்போது சந்தித்து வரும் சவால்கள் குறித்தும், இதனைக் குறைப்பது குறித்தும் விரிவாக விவாதிக்கப்பட்டது. உலகப் பொருளாதாரத் தேக்க நிலையை சமாளிக்க உறுதியான நடவடிக்கையை எடுக்கும் பொறுப்பு ஜி20 அமைப்புக்கு உண்டு என மத்திய அமைச்சர் திருமதி நிர்மலா சீதாராமன் கூறியுள்ளார். தேக்கநிலையை சமாளிக்க, சீர்திருத்த நடவடிக்கைகளை நாடுகள் மேற்கொள்ள வேண்டும் என்று அவர் கேட்டுக் கொண்டார். உலகளாவிய வளர்ச்சி மீண்டும் வேகம் பெற கூட்டு நடவடிக்கையை ஜி20 அமைப்பு உறுதி செய்ய வேண்டியது அவசியம் என நிதியமைச்சர் மீண்டும் வலியுறுத்தினார்.
நித்தி ஆயோக்
அடல் புத்தாக்க திட்டம்  - டென்மார்க் புத்தாக்க மையம்  இணைந்து நடத்திய புதுமை சவால் போட்டி வெற்றியுடன் முடிந்தது
இந்தியா-டென்மார்க் இடையேயான உத்தி கூட்டுறவு காரணமாக அடல் புத்தாக்க திட்டம் மற்றும் டென்மார்க் புத்தாக்க மையம் ஆகியவை இணைந்து ‘அடுத்த தலைமுறைக்கான தண்ணீர் நடவடிக்கை திட்டம் ’ என்ற புதுமை சவால் போட்டியை வெற்றிகரமாக நிறைவு செய்துள்ளது.
இந்த சவால் போட்டியை சர்வதேச தண்ணீர் சங்கம் மற்றும் டென்மார்க் தொழில்நுட்ப பல்கலைக்கழகம் ஆகியவை இணைந்து நடத்தியது.
இந்த சவால் போட்டிக்கு 400க்கும் மேற்பட்ட விண்ணப்பங்கள் தாக்கல் செய்யப்பட்டன.
இறுதியில், 10 இந்திய குழுக்கள் அடையாளம் காணப்பட்டன. இவர்களில் 6 குழுக்கள் மாணவர்களின் குழுக்கள், 4 குழுக்கள் தொடக்க நிறுவனங்களின் குழுக்கள். தேர்வு செய்யப்பட்ட குழுக்கள், இந்தியா சார்பில் இந்த போட்டியில் பங்கேற்றன.
இந்தியா, டென்மார்க், கென்யா, கானா மற்றும் தென்கொரியா ஆகிய 5 நாடுகளின் முன்னணி பல்கலைக்கழகங்களை சேர்ந்த இளம் திறமைசாலிகளை ஈடுபடுத்துவதற்காக இந்த போட்டியை டென்மார்க் தொழில்நுட்ப பல்கலைக்கழகம் நடத்தியது.
இதன் மூலம் இவர்களின் திறமை, புத்தாக்க திறன் ஆகியவற்றை மேம்படுத்த முடியும். ஸ்மார்ட் நகரங்களுக்கான தண்ணீர் சவால்களுக்கு தீர்வு காண முடியும்.
டிஜிட்டல் தண்ணீர் மேலாண்மை தீர்வுகள், நகரங்களில் தண்ணீர் விநியோகத்தில் ஏற்படும் கசிவுக்கு கண்காணிப்பு மற்றும் தடுப்பு நடவடிக்கைகள், ஊரகம் மற்றும் நகரப்புற குடியிருப்பு பகுதிகளில் கழிவு நீர் மேலாண்மை, மழைநீர் சேகரிப்பு, பாதுகாப்பான நிலையான குடிநீர் குறித்த சவால்களுக்கு புத்தாக்க கருத்துக்களை சமர்பிக்கும்படி இந்திய குழுவினருக்கு அழைப்பு விடுக்கப்பட்டது.
இந்தியாவில் உள்ள குறிப்பிட்ட சவால்களை தீர்ப்பதில் 3 இந்திய மாணவர்கள் குழு, டென்மார்க் மற்றும் தென்கொரியாவில் இருந்து ஒரு குழுவும் ஈடுபட்டன. மேலும் ஒரு இந்தியக் குழு கானா, டென்மார்க், மற்றும் பிரேசில் நாடுகளின் குறிப்பிட்ட சவால் போட்டியில் பங்கேற்றது.
இந்த உலகளாவிய போட்டி நிகழ்ச்சியில் 11 தொடக்க நிறுவனங்கள் பங்கேற்றன. இவற்றில் 4 இந்திய தொடக்க நிறுவனங்கள். அடுத்த தலைமுறைக்கான தண்ணீர் நடவடிக்கை திட்டத்தின் இறுதி போட்டியில் தொடக்க நிறுவனங்கள் போட்டியிட்டன.
இந்தக் குழுக்கள் தங்களது இறுதி புத்தாக்க திட்டத்தை கடந்த ஏப்ரல் 30ம் தேதி சமர்ப்பித்தன. அரை இறுதி போட்டி மே 12ம் தேதி முடிந்தது. இதில் பங்கேற்ற 6 இந்திய மாணவர்கள் குழுக்களில், 4 குழுக்கள் இறுதி போட்டிக்கு தேர்வு செய்யப்பட்டன. இறுதி போட்டி டென்மார்க் தொழில்நுட்ப பல்கலைக்கழகத்தில் மே 18ம் தேதி நடந்தது.
இறுதிப் போட்டியில் 3 மாணவர்கள் குழுவும், 2 தொடக்க நிறுவனங்கள் குழுவும் வெற்றியாளர்களாக அறிவிக்கப்பட்டன. இவற்றின் விவரத்தை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1719836
----
(Visitor Counter : 174